Hier is twee heeltemal verskillende konstruksies wat heeltemal verskillend gebruik word, en tog sien 'n mens dikwels dat die eerste een in plaas van die tweede gebruik word.
Die eerste een, opsoek, is 'n skeibare werkwoord wat in Afri­kaans veral beteken " 'n besoek bring aan, op besoek gaan" en "naslaan". Afhangende van die sin waarin dit gebruik word, word dit óf as een woord geskryf, óf as twee los woorde, maar dan kom die op ná die soek: Jy moet die woord in 'n woordeboek opsoek; Jy kan die nommer in jou adreslys opsoek; Jy moet my opsoek as jy weer in ons dorp kom, hoor!; Kom soek my op as jy weer in ons dorp kom, hoor!; Vakansietye het ons altyd Pa se ou tante in die ouetehuis opgesoek.
1 Iets naslaan, iets probeer opspoor deur dit te soek, bv. iets in 'n woordeboek opsoek.
2 'n Besoek bring; kuier: Ek kom jou opsoek by julle nuwe woonplek by die see. Iemand se geselskap opsoek.
op soek (na)
die speurder is op soek na nuwe leidrade; op soek na nuwe versekering?; op soek na lekker verblyf by die see?; ek is op soek na my sleutels.